EK was oorstelp van vreugde en trots toe Handré Pollard laas Saterdag die bal op die 80ste minuut uitskop en die telling in die Wêreldbekereindstryd lees: Suid-Afrika 32, Engeland 12.
Ek het natuurlik geweet alle rugbyliefhebbers sou ook bly en trots wees, maar die reaksie landwyd op die dag, die dae daarna, die ontvangs by die O.R. Tambo-lughawe en die massas wat die Bokke se bus in die strate van Johannesburg, Soweto en Pretoria begroet het, het my heeltemal verras...